stanford-oval/wikipedia huggingface dataset:
Hitchcock (elokuva)

| Hitchcock |
| --- | --- |

Ohjaaja:  Sacha Gervasi
Käsikirjoittaja:  John J. McLaughlin
Perustuu:  Stephen Rebellon kirjaan Alfred Hitchcock and the Making of Psycho
Tuottaja:  Ivan Reitman Joe Medjuck
Säveltäjä:  Danny Elfman
Kuvaaja:  Jeff Cronenweth
Leikkaaja:  Pamela Martin
Pääosat:  Anthony Hopkins Helen Mirren Scarlett Johansson Toni Collette Danny Huston Jessica Biel James D’Arcy
Valmistustiedot
Valmistusmaa:  Yhdysvallat
Tuotantoyhtiö:  The Montecito Picture Company Cold Spring Pictures
Levittäjä:  Fox Searchlight Pictures InterCom Netflix Disney+
Ensi-ilta:   2012-11-2323. marraskuuta 2012 (Yhdysvallat)  2013-02-1111. helmikuuta 2013 (Suomi)  
Kesto:  98 minuuttia
Alkuperäiskieli:  englanti
Aiheesta muualla
Virallinen sivusto
IMDb
Elonet
AllMovie
Infobox OKNimi-testi OK: 
Hitchcock on yhdysvaltalainen elämäkertaelokuva, jonka on ohjannut Sacha Gervasi ja se perustuu Stephen Rebellon kirjaan Alfred Hitchcock and the Making of Psycho. Elokuva kertoo elokuvaohjaaja Alfred Hitchcockin ja hänen vaimonsa Alma Revillen suhteesta elokuvan Psyko aikaan. Elokuvan pääosissa ovat Anthony Hopkins, Helen Mirren, Scarlett Johansson, Toni Collette, Danny Huston, Jessica Biel ja James D’Arcy.
Helen Mirren oli ehdolla Parhaan naispääosan Golden Globe -palkinnon saajaksi.
Juoni

Elokuva alkaa elokuvan Vaarallinen romanssi ensi-illassa, jossa Alfred Hitchcock antaa haastattelua toimittajalle, puhuen kuin maailman huipulla. Haastattelu kuitenkin loppuu kun toimittaja kysyy 60-vuotiaalta Hitchcockilta, olisiko tämän aika jo lopettaa elokuvien teko ja siirtyä eläkkeelle.
Haastattelusta loukkaantuneena Hitchcock alkaa painimaan uuden projektin parissa, mutta mikään hänelle tarjotuista kirjoista, johon seuraava elokuva perustuisi, ei iske häneen. Kukaan ei ymmärrä mitä Hitchcock etsii, mutta hän kuitenkin torjuu kaiken mitä sanotaan "hänen tyylisekseen". Pian Hitchcock kuitenkin sattumalta kuulee, että kirjailija Robert Blochin uusin kauhuromaani Psyko on erittäin järkyttävää luettavaa. Hitchcock alkaa lukemaan kirjaa, ja tajuaa kirjan olevan sitä mitä hän oli etsinyt. Mutta kun Hitchcock saapuu Paramount studiolle ilmoittamaan että Psyko on hänen seuraava elokuvansa, kukaan ei innostu siitä maailmankuuluisa ohjaaja Hitchcock tahtoo tehdä raa'an kauhuelokuvan. Tämän vuoksi he kieltäytyvät rahoittamasta elokuvaa, jonka vuoksi Hitchcock päättää rahoittaa elokuvan itse, joka johtaa heidän talonsa panttaukseen.
Vaikeudet eivät kuitenkaan pysähdy siihen, kun sensuurit ovat erittäin vaativia elokuvan väkivallan leikkaamisen suhteen. Samaan aikaan Alfredin vaimo Alma, alkaa viettämään aikaa kirjailija Whitfield Cookin kanssa, ja Alfred alkaa pian epäilemään että heillä on salasuhde. Paineet Hitchcockin sisällä alkavat kasvamaan ja hänen hermonsa käyvät kireäksi, kun sekä elokuvan että yksityiselämän ongelmien hoitaminen alkavat molemmat käydä raskaaksi, joka johtaa lopulta hänen lyyhistymiseensä ylirasituksesta.
Alma tuuraa häntä toipumisen ajan, jonka aikana aviopari käy läpi suuren riidan ja heidän välinsä käyvät hauraiksi. Lopulta kun elokuvan kuvaukset olivat valmiita ja tekijät katsovat sen ensimmäisen leikkauksen, joka paljastuu täysin epäonnistuneeksi. Lyhyen masennuksen jälkeen Alma kuitenkin saa aviomiehensä motivuitua ja molemmat päättävät yhdessä aloittaa Psykon leikkaamisen alusta. Viikkoja kestäneen leikkausprojektin jälkeen elokuva on viimeinkin valmis, ja Hitchcockin on vielä saatava se sensuurien läpi. Hän onnistuu keplottelemaan sen imartelun avulla, mutta Paramount Studio ei edelleenkään tahdo julkaista elokuvaa maailmanlaajuisesti. Sopimuksessa markkinointioikeudet itselleen hankkinut Hitchcock kuitenkin keksii nerokkaan markkinointitaktiikan, joka kerää katsojia niin paljon, että elokuvasta tuli yksi Hitchcockin suurimmista menestyksistä.
Elokuva loppuu kun Hitchcockin aviopari poistuu Psykon ensi-ilta näytöksestä, ja Alfred kertoo vaimolleen tämän olevan edelleen se kaunein Hitchcock blondi. Seuraavaksi Hitchcock seisoo takapihallaan, kertoen katsojalle että hänen mielensä tekee taas kerran palata elokuvantekoon, muttei taaskaan keksi aihetta seuraavalle elokuvalleen. Yhtäkkiä lintu laskeutuu hänen olkapäälleen hetkeksi, joka antaa hänelle inspiraation seuraavalle elokuvalleen.
Näyttelijät

| 0 | 1 | 2 |
| --- | --- | --- |
|  Anthony Hopkins  | … |  Alfred Hitchcock   |
|  Helen Mirren  | … |  Alma Reville   |
|  Scarlett Johansson  | … |  Janet Leigh   |
|  Toni Collette  | … |  Peggy   |
|  Danny Huston  | … |  Whitfield Cook   |
|  Jessica Biel  | … |  Vera Miles   |
|  Michael Stuhlbarg  | … |  Lew Wasserman   |
|  James D'Arcy  | … |  Anthony Perkins   |
|  Michael Wincott  | … |  Ed Gein   |
|  Kurtwood Smith  | … |  Geoffrey Shurlock   |
|  Richard Portnow  | … |  Barney Balaban   |
|  Ralph Macchio  | … |  Joseph Stefano   |
|  Wallace Langham  | … |  Saul Bass   |
|  Paul Schackman  | … |  Bernard Herrmann   |
|  Richard Chassler  | … |  Martin Balsam   |
|  Josh Yeo  | … |  John Gavin   |
Aiheesta muualla

Hitchcock Internet Movie Databasessa (englanniksi)
Puistoplataani

| Puistoplataani |
| --- | --- |

Tieteellinen luokittelu
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Lahko::  Proteales
Heimo::  Plataanikasvit Platanaceae
Suku::  Plataanit Platanus
Laji::  × hispanica  Mill. ex Münchh.
Synonyymit
 Platanus × acerifolia 
Katso myös
   Puistoplataani Wikispeciesissä   Puistoplataani Commonsissa 
Infobox OKNimi-testi OK: 
Puistoplataani (Platanus × hispanica, syn. P. × acerifolia) on plataaneihin kuuluva viljelyperäinen puuristeymä. Se on tunnettu koristepuuna ja on yleisesti istutettu katu- ja puistopuu Euroopassa ja Pohjois-Amerikassa.
Puistoplataani on idänplataanin (Platanus orientalis) ja amerikanplataanin (eli lännenplataanin) (Platanus occidentalis) risteymä. Sitä ei tunneta luonnonvaraisena, sillä kantalajit esiintyvät luontaisesti toisistaan selvästi erillään, idänplataani Etelä-Euroopasta Lähi-itään ja amerikanplataani Yhdysvaltojen itäosassa.
Puistoplataani on kesävihanta ja kasvaa suureksi leveälatvustoiseksi puuksi, jonka korkeus voi olla 30, jopa 50 metriä. Sen rungon kaarna hilseilee laikuittaisesti. Puistoplataanin lehdet ovat liuskoittuneet hieman samaan tapaan kuin metsävaahteralla (2. tieteellinen nimi acerifolia viittaa vaahteran lehtiin), ne ovat matalasti viisiliuskaisia ja hammaslaitaisia. Kukinnot ovat riippuvia kerrannaiskukintoja, pienet kukat kasvavat pallomaisina rykelminä, emi- ja hedekukat erikseen. Hedelmät ovat pieniä haivenellisia pähkylöitä, jotka muodostavat kertopähkylän, "piikkipallon".
Eteen ja ylös

| ”Eteen ja ylös” Elastinen |
| --- | --- | --- |

Singlen tiedot
 Albumilta: Iso kuva
 Julkaistu: 5. tammikuuta 2015
 Formaatti: digitaalinen lataus
 Tekijä(t): Kimmo Laiho, Osmo Ikonen, Jukka Eskola
 Tuottaja(t): Elastinen
 Tyylilaji: rap
 Kesto: 03.37
 Levy-yhtiö: Rähinä Records
Listasijoitukset
 Suomen virallinen singlelista: 2. Suomen virallinen latauslista: 1. Suomen radiosoittolista: 4.
Elastisen muut singlet
| ”Peggy” 2014 | ”Eteen ja ylös” 2015 | ”Super” 2015 |
"Eteen ja ylös" on ensimmäinen single suomalaisen rap-artisti Elastisen viidenneltä studioalbumilta Iso kuva. Single julkaistiin 5. tammikuuta 2015. Kappaleen ovat säveltäneet Elastinen ja Osmo Ikonen, ja sen on sanoittanut Elastinen. Sovittajina ovat toimineet Osmo Ikonen ja Jukka Eskola.
"Eteen ja ylös" sijoittui Suomen virallisen listan singlelistalla parhaimmillaan toiseksi ja latauslistalla ensimmäiseksi. Latauslistalla kappale nousi kärkeen toisella listaviikollaan 3/2015 ja pysyi ykkösenä viisi peräkkäistä viikkoa. Singlelistalla paras sijoitus tuli viikolla 4/2015. Radiosoittolistalla "Eteen ja ylös" oli parhaimmillaan neljäs viikolla 6/2015. Yhteensä listaviikkoja kertyi singlelistalla yhdeksän ja latauslistalla 18. Radiosoittolistalla kappale oli edelleen viikolla 53/2015, jolloin viikkoja oli kertynyt 45.
Kappaleeseen julkaistiin Jan-Erik Olin ohjaama musiikkivideo 4. tammikuuta 2015 YouTube-videopalvelussa, jossa sitä on katsottu 2,7 miljoonaa kertaa. "Eteen ja ylös" oli mukana Vares – Sheriffi -elokuvassa, ja musiikkivideolla oli otteita elokuvasta.
Kappaleesta tehtiin myös akustinen versio. Elastinen esitti sen ensimmäistä kertaa Elastinen – Rauhassa -ohjelmassa Yle TV2:lla 7. tammikuuta 2015. Akustinen versio julkaistiin Rauhassa-livealbumilla Spotifyssa 9. tammikuuta.
Hiirolan rautatieasema

Hiirolan rautatieasema (lyh. Hir) on rautatieliikennepaikka Savon radalla Hiirolan kylässä Mikkelissä. Se avattiin liikenteelle 1. lokakuuta 1889 samaan aikaan Savon radan kanssa. Asemarakennus rakennettiin vuosina 1887–1889 Oulun radan pysäkin tyyppipiirustusten mukaan. Sen alkuperäinen ulkoasu on säilynyt hyvin. Miehitys asemalla päättyi 1. joulukuuta 1970 ja tavaraliikenne lakkautettiin vuonna 1976. Tavaraliikennettä jatkettiin kuitenkin vielä vuosina 1980–1984. Henkilöliikenne lakkautettiin 29. toukokuuta 1983. Asema-alueen rakennukset siirtyivät 2007 Senaatti-kiinteistöille ja sitä kautta myyntiin. Nykyään Hiirolan asema toimii taiteilijakotina sekä taidegalleriana.
Eräänä päivänä tyhjä taivas

| Eräänä päivänä tyhjä taivas |
| --- | --- |

Kirjailija:  Tiina Raevaara
Kansitaiteilija:  Timo Sälekivi
Genre:  surrealismi, fantasia
Kustantaja:  Teos
Julkaistu:  2008
Ulkoasu:  sidottu
Sivumäärä:  246
ISBN:  978-951-851-171-0

Seuraava:  En tunne sinua vierelläni
Löydä lisää kirjojaKirjallisuuden teemasivulta
Eräänä päivänä tyhjä taivas on Tiina Raevaaran esikoisromaani, jonka on julkaissut kustannusyhtiö Teos vuonna 2008. Romaani oli Tiiliskivi-palkintoehdokkaana.
Sisältö

Romaani on arvosteluissa nähty vallankäytön ja inhimillisen pahuuden arvosteluna. Yksilön ei tarvitse kuitenkaan alistua, vaan hän voi omissa teoissaan valita toisin. Pahuus ja hyvyys syntyvät teoista.
Vastaanotto

Tähtivaeltajan Toni Jerrman kiitti kirjaa, mutta katsoi, että lähitulevaisuuteen sijoittuvat jaksot ovat osoittelevia ja romaani voisi toimia vertauskuvallisena kertomuksena myös ilman niitä. Kiiltomato.netin Johanna Kähärin mukaan patriarkaalisuuteen liitetty pakkovalta ja naiseuteen liitetty lämpö ja myötätuntoisuus on kulunut ja liian yksinkertaistava asetelma.
Aiheesta muualla

Jussi Ahlroth: Merkillinen metsä, jossain Helsingin Sanomat 21.10.2008.
Reija Palttala: Eräänä päivänä tyhjä taivas Savon Sanomat 12.8.2008.
Redhillin metroasema

Redhill on Singaporen Mass Rapid Transit -metrojärjestelmän asema Bukit Merahissa Singaporen keskisellä suuralueella. Se avattiin 12. maaliskuuta 1988. Asemaa käyttävät East West Linen junat.
Junat

| Pääteasema | Ensimmäinen juna | Ensimmäinen juna | Ensimmäinen juna | Ensimmäinen juna | Viimeinen juna |  |  |
| --- | --- | --- | --- | --- | --- | --- | --- |
|  | ma – la |  | su & yleinen vapaa |  | joka päivä |  |  |
East West Line
| EW1 Pasir Ris | 5:49 |  | 6:17 |  | 23:59 |  |  |
| EW33 Tuas Link | 6:09 |  | 6:35 |  | 0:08 |  |  |
Aiheesta muualla

Kuvia tai muita tiedostoja aiheesta Redhillin metroasema Wikimedia Commonsissa
Redhillin metroasema Singaporen liikennelaitoksen sivuilla (englanniksi)
| 0 | 1 | 2 |
| --- | --- | --- |
| Edeltävä asema: Tiong Bahru | East West Line | Seuraava asema: Queenstown |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Redhill MRT Station
Käännös suomeksi
Ratsutila Kuutamolaukka

| Ratsutila Kuutamolaukka> Premiers galops.Alkuperäisteos |
| --- | --- |
Kirjailija:  Françoise Le Gloahec
Kuvittaja:  Pierre Couronne
Kustantaja:  Hemma Éditions
Julkaistu:  2000
Suomennos
Suomentaja:  Anna Heroja
Kustantaja:  Kirjalito
Julkaistu:  2003
Löydä lisää kirjojaKirjallisuuden teemasivulta
Ratsutila Kuutamolaukka (alkuteos: Premiers galops) on Françoise Le Gloahecin kirjoittama lastenkirja. Asiantuntijana on toiminut Karine Lefranc, kirjan on kuvittanut Pierre Couronne ja suomentanut Anna Heroja.
Juoni

Kuutamolaukan ratsutilalla Lassi opettelee ratsastamaan ja hoitamaan Jesse-ponia. Myös Lassin sisko Lilli ja tämän ystävä Pipsa käyvät tallilla tervehtimässä lempihevosiaan Vihtoria ja Ladya ja osallistuvat tallin töihin. Tarinoiden lisäksi kirjassa on tietoa hevosten elintavoista, ravinnosta, lisääntymisestä ja muista hevosiin liittyvistä asioista. Keskeiset hevosiin liittyvät sanat on selitetty jokaisen tarinan yhteydessä olevassa sanastossa.
Ranskan avoin tennisturnaus 2013

Vuoden 2013 Ranskan avoin tennisturnaus pelattiin 26. toukokuuta – 9. kesäkuuta 2013 Pariisissa. Se oli kaikkiaan 112. Ranskan avoin tennisturnaus ja vuoden toinen Grand Slam -turnaus. Naisten kaksinpelin puolustava mestari oli Marija Šarapova ja miesten Rafael Nadal.
Turnauksen ottelukaavio julkaistiin 24. toukokuuta 2013.
Naisten kaksinpeliturnauksen voitti Serena Williams, jolle mestaruus Ranskassa oli toinen. Ensimmäisen mestaruutensa hän voitti vuonna 2002. Miesten kaksinpeliturnauksen voitti jo kahdeksannen kerran urallaan Rafael Nadal.
Poisjäännit

Turnauksesta jäivät pois miesten puolella maailmanlistan kakkonen, Andy Murray, joka kärsii alaselkävammasta. Maailmanlista sijalla seitsemän ollut Juan Martín del Potro jätti turnauksen väliin virustaudin vuoksi. Myös yhdysvaltalaiset Mardy Fish sekä Brian Baker jättivät turnauksen väliin.
Enkelten kapina

| Enkelten kapina> La Révolte des anges |
| --- | --- |

Alkuperäisteos
Kirjailija:  Anatole France
Julkaistu:  1914
Löydä lisää kirjojaKirjallisuuden teemasivulta
Enkelien kapina tai Enkelten kapina on Anatole Francen vuonna 1914 julkaisema romaani. Sitä on kuvattu syvällisimmäksi ranskankieliseksi romaaniksi,kenen mukaan? ja sen sanoma on ytimekkäässä muodossa muotoiltu ajatukseksi, että ihmisen tehtävä on kieltää itsessään Jaldabaothselvennä.
Tarinan juoni nivoutuu eräässä kirjastossa "kummittelevaan" Arcade enkeliin, joka vaiheittain sekaantuu eräänlaiseen enkeleiden vastarintaliikkeeseen, jonka johtoon on valittu Nectaire enkeli.
Ervin Latimer (muotisuunnittelija)

Ervin Latimer (s. 1988, Helsinki) on suomalainen vaatesuunnittelija sekä Ruskeat Tytöt Median perustajajäsen ja toimituspäällikkö 2020–2021.
Koulutus ja ura

Latimer on valmistunut muotisuunnittelijaksi Aalto-yliopiston muotoilun linjalta syksyllä 2020. Hänet palkittiin vuonna 2020 Vuoden nuori suunnittelija -palkinnolla. Latimer haluaa työssään nostaa erityisesti vähemmistöjä sekä avartaa käsitystä miesten muodista.
Vuonna 2018 Latimer pääsi H&M Design Award -kilpailun finaaliin. Lisäksi hän on työskennellyt suunnittelijana 1017 ALYX 9SM -luksusvaatemerkille Italiassa sekä toiminut pääsuunnittelijana Heliot Emil -merkille Tanskassa.
Yksityiselämä

Hänen isänsä on koripalloilija Ervin Latimer ja veli koripalloilija Cedric Latimer. Myös Latimer itse on entinen koripalloilija.
Hän oli yksi päähenkilöistä Arto Halosen Suomeen juurtuneet-dokumentissa.
Palkinnot

Vuoden nuori suunnittelija 2020
Esko Puupponen

Esko Puupponen 1960-luvun keskivaiheilla.
Esko Puupponen (14. elokuuta 1919 Kuopio – 29. elokuuta 2002 Kangasala) oli suomalainen hortonomi, ylipuutarhuri ja puutarha-alan kirjoja julkaissut tietokirjailija. Hän toimi Turun yliopiston kasvitieteellisen puutarhan hoitajana.
Puupponen kävi keskikoulun Kuopion klassillisessa lyseossa, ja valmistui Lepaan puutarhaopistosta vuonna 1946. Toimittuaan pari vuotta Teiskolan kartanon puutarhurina hän siirtyi 1948 Turun yliopiston kasvitieteelliseen puutarhaan, jossa hän työskenteli eläkkeelle siirtymiseensä saakka 1982. Hänen aikanaan puutarha kehittyi Iso-Heikkilässä sijainneesta vaatimattoman kokoisesta näytekasvitarhasta Ruissaloon 1956 siirretyksi huomattavaksi opetus-, tutkimus- ja yleisöpuutarhaksi.
Esko Puupposen esittämät hoito-ohjeet ja -niksit itsekokeiltuina antoivat perustan lukuisille puutarhakirjoille, joiden aiheet kattoivat kasviryhmiä mehikasveista orkideoihin tai kivikkokasveista ruusuihin. Käännöskirjatkin olivat mahdollisuuksien mukaan suomalaisiin viljelyolosuhteisiin sovellettuja.
Teoksia

Harrastajan orkideakirja. WSOY 1956
Harrastajan mehikasvikirja. WSOY 1962
Harrastajan viherkasvikirja. WSOY 1963
Harrastajan suuri orkideakirja. WSOY 1968
Kestävimmät ruukkukasvimme. WSOY 1970
Kotipuutarhan työkalenteri : Maaliskuusta marraskuuhun. WSOY 1971
Kivikkotarha. Seepra 75-76. WSOY 1973
Kevättä kukille : huonekasviopas ; teksti ja kuvat: Esko Puupponen. Trans-meri, Helsinki 1974
Monivuotiskukat eli perennat. Seepra 88. WSOY 1975
Suuri ruusukirja. WSOY 1976
Pihan köynnöskasvit. Seepra 101. WSOY 1977
Pihan sipulikukat : Väriloistoa keväästä syksyyn. Seepra 105, WSOY 1978
Kotipihan ruusut : Miten saan jaloruusut viihtymään. Isoseepra-sarja. WSOY 1980 (lyhennelmä teoksesta Suuri ruusukirja)
Suuri orkideakirja ; orkideapiirrokset Timo Kontoniemi. Atena. Jyväskylä 2001
Suomennoksia

Ruusujen kirja ; kirj. Eigil Kiaer, Verner Hancke ; suomal. laitoksen toim. Esko Puupponen. WSOY 1966 (alkuteos Den store rosenbog)
Koristekasvit ; kirj. Roy Hay, Patrick M. Synge ; päätoim. Tom Wellsted. WSOY 1974, uusi laitos nimellä Puutarhan ja kodin koristekasvit. WSOY 1976, uuden laitoksen 2. painos 1988 (alkuteos The dictionary of garden plants in colour with house and greenhouse plants)
Kotipuutarhan työt ; suomeksi toim. Esko Puupponen. WSOY 1974 (alkuteos Pictorial gardening)
Rob Herwig : 201 huonekasvia. WSOY 1977, 5. painos 1985 (alkuteos 201 kamerplanten in kleur)
Koti kukkii : iloa huonekasveista ympäri vuoden ; suom. Esko Puupponen ; vastaava toim. Hannele Hietala. Valitut Palat, Helsinki 1981
Kukat kuntoon! : Vinkkejä huonekasvien harrastajalle ; saks. alkuteoksesta Lass Blumen sprechen suom. Esko Puupponen. Valitut Palat, Helsinki 1985
Ranskankielinen Amerikka

Ranskalainen Amerikka
Ranskalainen Amerikka (ransk. Amérique française), käsittää Amerikassa asuvat ranskankieliset, joiden sukujuuret ovat Pohjois-Amerikan Uudessa Ranskassa ja sitä kautta entisessä emämaassa Ranskassa. Kanadassa sijaitsevaa Québecin provinssia pidetään yleisesti kulttuurin keskittymänä, mutta alue käsittää myös osia Yhdysvaltojen Louisianasta ja Haitin tasavallan. Ranskankielinen yhteisö kutsuu itseään Pohjois-Amerikan mantereella nimellä Ordre des francophones d’Amériques.
Yhteisöt ja diasporat

Québec
Acadia (Acadialaiset)
Acadiana
Métisit
Haiti
Ranskan Guayana
Martinique
Guadeloupe
Ranskan Louisiana
Ervin Latimer

| Ervin Latimer> Henkilötiedot |
| --- | --- |
Koko nimi:  Ervin Latimer
Syntynyt: 18. helmikuuta 1952 (ikä 72) Kalifornia, Yhdysvallat
Kansalaisuus:   Yhdysvallat  Suomi
Koripalloilija
Pituus:  198 cm
Pelaajaura
Yliopistojoukkueet
:   Erskine College
Seurajoukkueet
1974–1975 1976–1977 1977–1978 1978–1981 1981–1982 1982–1984 1984–1985 1985–1986:   Tampereen Pyrintö  Pantterit  Hyvinkään Tahko  Playhonka  Pantterit  Uudenkaupungin Urheilijat  Pantterit  Tapiolan Honka
Ervin Latimer (etunimi myös muodossa Erwin, s. 18. helmikuuta 1952 Kalifornia) on yhdysvaltalais-suomalainen aktiiviuransa lopettanut koripalloilija. Menestyksekkään koripallouran Suomessa tehnyt Latimer tunnetaan myös ravintola-alan yrittäjänä.
Pelaajaura

| 0 | 1 | 2 |
| --- | --- | --- |
| ” | Uteluihini hän (liiton puheenjohtaja) vastasi, että otan koripalloilun liian vakavasti. | ” |
– Latimer kysyttyään syytä Pyrinnössä pelatessaan saadulle kahden viikon pelikiellolle. Syytä ei kerrottu. 
Latimer syntyi Yhdysvaltain Kalifornian osavaltiossa ja kasvoi Pohjois-Carolinassa, jossa hänen isänsä omisti rengasyrityksen. Erskinen yliopistossa Latimer opiskeli psykologiaa koripallon pelaamisen lisäksi. Yliopiston jälkeen Latimer yritti päästä NBA-joukkue Kansas City Kingsin joukkueeseen, muttei onnistunut yrityksessään.
Latimer saapui ammattilaiseksi Suomeen kaudella 1974–1975, jolloin hän pelasi divisioonajoukkue Tampereen Pyrinnössä. Yhdysvaltalainen oli tuolloin tyytymätön suomalaisen koripalloilun tasoon: Tamperelainen-lehdelle antamassaan haastattelussa hän kritisoi etenkin suomalaispelaajien asennetta koripalloon vain harrastuksena, näiden "huitomiseen" puolustuksessa sekä tuomarityöskentelyyn. Latimer sai Pyrinnön-kaudellaan kahden viikon pelikiellon, jonka syytä hänelle ei kerrottu.
Suomen pääsarjassa Latimer pelasi kymmenen peräkkäistä kautta vuosina 1976–1986, minä aikana hän edusti Panttereita, Tapiolan Honkaa, Uudenkaupungin Urheilijoita ja Hyvinkään Tahkoa. Viimeiseksi mainitussa hän voitti SM-sarjan korikuninkuuden kaudella 1977–78. Kaudella 1979–1980 Latimer sijoittui Honkaa edustaessaan runkosarjan pistetilaston toiseksi vaikka teki kovat 33,8 pistettä ottelua kohden. Hongassa Latimer voitti Suomen mestaruuden vuonna 1979 ja Panttereissa SM-hopeaa vuonna 1982 sekä Suomen cupin hopeaa vuonna 1984. Latimer lopetti kilpauransa vuonna 1989.
Yrittäjänä

Neuvostoliiton romahdettua Suomessa ravintola-alaa harjoittanut Latimer suuntasi Viroon, missä hän avasi kuntosalin yhteyteen texmexravintolan ja harjoitti ravintola-alan toimintaa tuottavasti. Ravintolan asiakkaina kävi rikollisjärjestöjen jäseniä, ja rikollisten välienselvittelyjen seurauksena yritys kohtasi muun muassa ampumavälikohtauksia ja vuonna 1997 pommiattentaatin. Vuosituhannen vaihteen tienoilla Latimerin yritystä sabotoitiin, ja hänet savustettiin ulos Viron-toiminnastaan. Nykyisin Latimer asuu ja työskentelee Suomessa.
Yksityiselämä

Latimer sai Suomen kansalaisuuden pelaajauransa aikana. Latimerin lapsista Cedric Latimer on ammattilaiskoripalloilija  ja Ervin Latimer muotisuunnittelija.
Saavutuksia

SM-sarjan korikuninkuus 1978
pistetilaston toinen 1980
Suomen mestaruus 1979
SM-hopeaa 1982
Suomen cupin hopeaa 1984
Ranskankanankaali

| Ranskankanankaali |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Brassicales
Heimo::  Ristikukkaiskasvit Brassicaceae
Suku::  Kanankaalit Barbarea
Laji::  intermedia
Kaksiosainen nimi
 Barbarea intermedia  Boreau 
Katso myös
   Ranskankanankaali Wikispeciesissä   Ranskankanankaali Commonsissa 
Infobox OKNimi-testi OK: 
Ranskankanankaali (Barbarea intermedia) on ristikukkaiskasvien (Brassicaceae) heimoon, kanankaalien (Barbarea) sukuun kuuluva kasvilaji. Se on kaksivuotinen ruohovartinen kasvi, joka on ulkonäöltään ikään kuin peltokanankaalin (Barbarea vulgaris) ja rantakanankaalin (Barbarea stricta) välimuoto. Ranskankanankaali on kuitenkin erotettavissa niistä ylälehtien ulkonäön perusteella.
Ranskankanankaali voi kasvaa noin 60 cm korkeaksi ja sen varsi on kasvutavaltaan pysty. Varressa on useita syvään pariliuskaisia lehtiä. Varren tyvellä olevissa lehdissä on kolmesta viiteen liuskaparia. Ranskankanankaalin kukat ovat kalvaankeltaisia ja kukkien terälehdet ovat noin 5 mm pitkiä. Ranskankanankaali kukkii touko–kesäkuussa. Hedelminä olevat lidut ovat pystyjä ja noin 3 cm pitkiä.
Aiheesta muualla

Laji.fi: Ranskankanankaali (Barbarea intermedia)
Global Biodiversity Information Facility (GBIF): Barbarea intermedia (englanniksi)
Flora of China: Barbarea intermedia (englanniksi)
Somalian sisällissota

Somalia sijaitsee Afrikan itärannikolla. Naapurimaina ovat Etiopia, Djibouti ja Kenia
Somalian sisällissota alkoi vuonna 1988. Sotaa kävivät Somalian pelastuksen demokraattisen rintaman (SSDF) ja Somalian hallitsijan, Siad Barren joukot. SSDF:n tarkoituksena oli syrjäyttää Siad Barre vallasta, mutta levottomuudet ovat jatkuneet myös Barren syrjäyttämisen jälkeen.
Sisällissotaa voidaan tarkastella myös Somalian klaanien välisenä konfliktina. Barre suosi kolmea klaania (Marehan, Ogadee, Dulbahantee), ja suurimmat sissiliikkeet olivat kumpikin pääosin yhden klaanin perustamia (SSDF Majerteen ja SNM Isaaqin klaanin). Kolmas sissiliike, Yhdistynyt Somalikongressi USC sai tukea Hawiyen klaanilta.